recursal/SuperWikiNEXT-32B huggingface dataset:
**ฮอปไลต์** (อังกฤษ: hoplite) เป็นพลเมือง-ทหารของนครรัฐกรีกโบราณ ซึ่งติดอาวุธด้วยหอกและโล่เป็นหลัก ยุทธวิธีหลัก คือ รูปขบวนแฟแลงซ์ ทหารเหล่านี้เป็นพลเมืองอิสระเป็นหลัก มีคุณสมบัติเป็นเกษตรกรและช่างศิลป์ซึ่งสามารถหาซื้อชุดเกราะและอาวุธสำริดได้ ซึ่งประเมินว่ามีหนึ่งในสามถึงกึ่งหนึ่งของประชากรชายผู้ใหญ่ฉกรรจ์ โดยทั่วไปฮอปไลต์ได้รับการฝึกทหารพื้นฐาน

ใน 690 ปีก่อน ค.ศ. กองทัพสปาร์ตาใช้นวัตกรรมทางทหารเรียก รูปขบวนแฟลแลงซ์ ยุทธวิธีใหม่นี้พิสูจน์ว่าประสบผลดีระหว่างยุทธการที่มาราธอนใน 490 ปีก่อน ค.ศ. และยุทธการที่พละเตียใน 479 ปีก่อน ค.ศ. เมื่อกรีกพิชิตเปอร์เซีย พลธนูและทหารเบาเปอร์เซียซึ่งรบในยุทธการที่มาราธอนล้มเหลว ส่วนหนึ่งเพราะลูกธนูเปอร์เซียอ่อนแอเกินกว่าจะเจาะทะลวงโล่และชุดเกราะของกรีกได้ และชุดเกราะของเปอร์เซียไม่สามารถปกป้องหอกและดาบที่ยาวกว่าของกรีก

คำว่า ฮอปไลต์ (กรีก: ὁπλίτης) มาจากคำว่า ฮอปลอน (อังกฤษ: hoplon; กรีก: ὅπλον) ซึ่งเป็นโล่ชนิดที่ฮอปไลต์ถือ แม้คำว่า ฮอพลา ยังสามารถใช้เรียกอาวุธของทหารหรือกระทั่งอาวุธยุทธภัณฑ์เต็มของฮอปไลต์ก็ได้ ในการใช้ภายหลัง คำว่า ฮอปไลต์ ใช้เรียกทหารราบสวมชุดเกราะใดก็ตาม เช่น ทหารรับจ้างสวิสระหว่างสงครามเบอร์กันดี (ค.ศ. 1474–1477)

อ้างอิง
-------

1. ↑  Gat, Azar (2006). *War in Human Civilization*. New York, NY: Oxford University Press. pp. 295–298. ISBN 978-0199236633.
2. ↑  Diodorus Siculus, 15.44.3 "hoi [men] proteron apo tôn aspidôn hoplitai kaloumenoi tote [de] apo tês peltês peltastai metônomasthêsan"

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฮอปไลต์**
**เก็ตเตอร์โรโบ จี**

เรื่องย่อ
---------

ภายหลังจากการล่มสลายของจักวรรดิไดโนเสาร์ ก็ปรากฏผู้รุกรานกลุ่มใหม่ คือจักวรรดิยักษ์ฮัคกิ ที่มีกำลังหลักเป็นสัตว์ยักษ์ หลังจากที่จักวรรดิไดโนเสาร์ล่มสลาย และมุซาชิเสียชีวิต สถาบันวิจัยซาโอโตเมะก็สร้างเก็ตเตอร์ตัวใหม่ที่มีประสิทธิภาพสูงกว่า เก็ตเตอร์ตัวก่อน คือเก็ตเตอร์จี (ย่อมาจากเกรท) และสมาชิกคนใหม่ คุรุมะ เบ็งเคย์

ตัวละคร
-------

นางาเระ เรียวมะ
จิน ฮายาโตะ
คุรุมะ เบ็งเคย์
เก็ตเตอร์จี
เป็นหุ่นยนต์ที่สร้างจากข้อมูลของเก็ตเตอร์ตัวก่อน มีความสามารถเหนือกว่าเก็ตเตอร์วัน เพราะใช้ข้อมูลเป็นพื้นฐานประกอบไปด้วยยาน3ลำ
ยานดราก้อน
ยานไลก้า
ยานโปเซดอน
เก็ตเตอร์ดราก้อน
เกิดจากการประกอบร่างของยานดราก้อน-ไลก้า-โปเซดอน ดราก้อนทำหน้าที่เป็นส่วนหัว บ่าและปีก ไลก้าทำหน้าที่เป็นลำตัวและแขน โปเซดอนทำหน้าที่เป็นขา ถนัดการต่อสู้ทางอากาศ มีอาวุธคือ ดับเบิ้ลโทมาฮอค เก็ตเตอร์บีม (ส่วนหัว) ไชน์นิ่งสปาร์ค
เก็ตเตอร์ไลก้า
เกิดจากการประกอบร่างของยานไลก้า-โปเซดอน-ดราก้อน ไลก้าทำหน้าที่เป็นส่วนหัว อกและปีก โปเซดอนทำหน้าที่เป็นลำตัว ดราก้อนทำหน้าที่เป็นขา ถนัดการต่อสู้ทางพื้นดิน มีความรวดเร็วสูง มีอาวุธคือเก็ตเตอร์ดริล ดริลเจ็ต 

เก็ตเตอร์โปเซดอน
เกิดจากการประกอบร่างของยานโปเซดอน-ดราก้อน-ไลก้า โปเซดอนทำหน้าที่เป็นส่วนหัว อกและมิซไซร์ ดราก้อนทำหน้าที่เป็นลำตัว ไลก้าทำหน้าที่เป็นขา ถนัดการต่อสู้ทางน้ำ มีพละกำลังสูง มีอาวุธคือสตรองมิซไซร์ เก็ตเตอร์ไซโคลน ฟิงเกอร์เน็ต
อูซาร่า
จักวรรดิฮัคกิ
**ซัมซุง กาแลคซี อี5**เป็นสมาร์ตโฟนประเภทแอนดรอยด์ ผลิตโดยบริษัทซัมซุงอิเล็กทรอนิกส์ วางจำหน่ายในช่วงเดือนมกราคม 2015

ข้อมูลจำเพาะ
------------

### ฮาร์ดแวร์

โทรศัพท์รุ่นนี้ใช้หน่วยประมวลผล Snapdragon 410 Quad Core ความเร็ว 1.2 GHz, RAM 1.5 GB, หน่วยความจำตัวเครื่อง (ROM) 16 GB รองรับการ์ดหน่วยความจำ microSD สูงสุด 64 GB และแบตเตอรี่ Li-ion ความจุ 2400mAh หน้าจอกาแลคซี อี5 หน้าจอมีขนาด 5 นิ้ว เป็นระบบHD กล้องหลังมีความละเอียดถึง 8 ล้านพิกเซล พร้อมแฟลช LED และกล้องหน้ามีความละเอียดถึง 5 ล้านพิกเซล ขนาดตัวเครื่องมีความยาว 141.6 x 70.2 x 7.3 มิลลิเมตร (5.57 x 2.76 x 0.29 นิ้ว) 

### ซอฟแวร์

ซัมซุง กาแลคซี อี5 ใช้ระบบปฏิบัติการแอนดรอยด์ 4.4.4 คิทแคท และสามารถอัพเกรตเป็น โลลี่ป๊อบ 5.1.1 ในวันที่ 2 สิงหาคม 2015 แต่ก็มีความจุหน่วยความจำได้มากถึง 64GB

กล้อง
-----

กล้องหลังมีความละเอียดถึง 8 ล้านพิกเซล 3264 x 2448 พิกเซล ออโตโฟกัส พร้อมแฟลช LED ที่สามารถ ติดแท็กภูมิศาสตร์ ,ทัชโฟกัส, ตรวจจับใบหน้า,พาโนรามา ความละเอียดวิดีโอกล้องหลัง 1080p@30เฟรมต่อวินาที. กล้องหน้ามีความละเอียดถึง 5 MP.

เซลฟี่
------

กาแล็กซี่ E5 เป็นที่รู้จักสำหรับประสบการณ์ เซลฟี่ดี มีฟังก์ชันที่น่าสนใจในกล้องหน้าที่ทำให้การถ่ายภาพหรือการบันทึกวิดีโอนั้นทำได้ง่ายขึ้นได้แก่ 

นำคุณสมบัติใหม่เช่น Voice Selfie สั่งการด้วยเสียง , Record video สำหรับการบันทึกวิดีโอ , Plam Selfie เซลฟี่ด้วยการวางฝ่ามือ , Wide Selfie ช่วยให้เก็บภาพมุมกว้าง , Beauty Mode โหมดที่ช่วยปรับภาพให้ตาโต หน้าเรียว และผิวสวยเนียน

อ้างอิง
-------

1. ↑  "Samsung Galaxy J5". www.gsmarena.com.
2. ↑  "Samsung Galaxy E5". *GSM Arena*. GSM Arena. สืบค้นเมื่อ 8 September 2015.
3. ↑  "Samsung Galaxy E5, Galaxy E7 Selfie-Focused Smartphones Launched in India". *NDTV Gadgets*. NDTV. สืบค้นเมื่อ 8 September 2015.
4. ↑  "Powerful and compact-GALAXY E7 and GALAXY E5 smart phones to debut in India". *USC Annenberg*. USC. สืบค้นเมื่อ 28 July 2015.
**พรรคอินโดนีเซียใหม่เพื่อการต่อสู้** (New Indonesia Party of Struggle; ภาษาอินโดนีเซีย: Partai Perjuangan Indonesia Baru) เป็นพรรคการเมืองในอินโดนีเซีย เมื่อก่อตั้งพรรคใช้ชื่อว่าพรรคพันธมิตรอินโดนีเซียใหม่ (ภาษาอินโดนีเซีย: Partai Perhimpunan Indonesia Baru) ผู้ก่อตั้งพรรคคือ ดร. ชะห์รีร นักเศรษฐศาสตร์ เป้าหมายของพรรคคือนักศึกษา และชนชั้นกลาง ในสุนทรพจน์เมื่อ 23 กันยายน พ.ศ. 2545 ชะห์รีรกล่าวว่าเขาต้องการตั้งพรรคการเมืองเพราะไม่พอใจกับสถานการณ์ทางการเมืองที่เต็มไปด้วยการฉ้อราษฎร์บังหลวง

ในการเลือกตั้ง พ.ศ. 2547 พรรคได้คะแนน 0.6% และไม่ได้รับเลือก พรรคจึงเปลี่ยนชื่อใหม่เป็นพรรคอินโดนีเซียใหม่เพื่อการต่อสู้ ดร. ชะห์รีรได้ลาออกจากหัวหน้าพรรคเพื่อเป็นที่ปรึกษาทางเศรษฐกิจของสุศีโล บัมบัง ยุดโดโยโนเมื่อ 11 เมษายน พ.ศ. 2550 ภรรยาของเขาคือ ดร. นูรมาลา การ์ตีนี ชะห์รีร ขึ้นเป็นหัวหน้าพรรคแทน ดร. ชะห์รีรผู้ก่อตั้งพรรคเสียชีวิตเมื่อ 28 กรกฎาคม พ.ศ. 2551 ที่สิงคโปร์ พรรคเข้าร่วมในการเลือกตั้ง พ.ศ. 2552 และไม่ได้รับการเลือกตั้ง

อ้างอิง
-------

1. ↑  *Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009* Kompas (1999) ISBN 979-709-121-X pp148-150
2. ↑  *Profil Partai Politik* (Profile of Political Parties), *Kompas* newspaper 14 July 2008 pp. 148-150
3. ↑  "President Yudhoyono to install Wantimpres members".
4. ↑  "Sjahrir Passed Away *Kompas* newspaper, accessed 2008-08-03".
5. ↑  Indonesian General Election Commission website[*ลิงก์เสีย*] Official Election Results
6. ↑  *The Jakarta Post* 10 May 2009 เก็บถาวร 2009-05-13 ที่ เวย์แบ็กแมชชีน Democratic Party controls 26% of parliamentary seats
ประวัติ
-------

**หลวงปู่รอด** ท่านเกิดเมื่อวันที่ 2 มิถุนายน พ.ศ. 2414 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี ณ บ้านสระขวัญ ต.ลำคอหงส์ อ.โนนสูง จ.นครราชสีมา เป็นบุตรของนายไข่ และนางพูน ท่านได้อุปสมบทเป็นพระภิกษุเมื่อปี พ.ศ. 2436 ขณะอายุ 22 ปี ณ อุโบสถวัดบ้านสะพาน ต.ขามเฒ่า อ.โนนสูง จ.นครราชสีมา โดยมี พระอาจารย์อยู่ เป็นพระอุปัชฌาย์ ได้รับฉายา "พรหมสาโร" หลวงปู่รอด ท่านได้รับตำแหน่งมากมาย ในกิจของสงฆ์ เช่น ตำแหน่งเจ้าคณะตำบล และ ท่านเป็นคนที่มีความเลื่อมใสต่อพระพุทธศาสนาอย่างมาก และท่านได้อธิษฐานว่า **ตลอดชีวิตของการเป็นสมณะ ท่านปรารถนาที่จะทำสิ่งใดสิ่งหนึ่ง** นั่นก็คือ การสร้างวัดทั้งหมด 5 วัด หลวงปู่รอด ได้เคยกลับมาจำพรรษาอยู่ที่ วัดขามเฒ่า จนถึงปี พ.ศ. 2490 ก็กลับมาจำพรรษาอยู่ที่วีดดอนผวายอีกครั้ง แต่ในครั้งนี้ ท่านได้จำพรรษาอยู่ที่วัดดอนผวายจนกระทั่งมรณภาพเมื่อวันที่ 22 พฤศจิกายน พ.ศ. 2499 ตรงกับรัชสมัยพระบาทสมเด็จพระปรมินทรมหาภูมิพลอดุลยเดช พระมหากษัตริย์แห่งประเทศไทย รวมอายุได้ 85 ปี 63 พรรษา

วัตถุมงคล และ ปฏิปทา
--------------------

หลวงปู่รอด ท่านเป็นคนที่เชี่ยวชาญ ทางด้านไสยเวท วิทยาคมอยู่สม่ำเสมอ และชอบวิปัสสนากรรมฐานเป็นอย่างมาก มีการล่ำลือว่า ท่านเป็นคนที่รู้เหตุการณ์ล่วงหน้าในอนาคต และมีหูทิพย์ ตาทิพย์ มีอภินิหารต่อลูกศิษย์มากมาย วัตถุมงคลของท่านที่เข้มขลังมากที่สุด คือ เหรียญพระปิดตาเนื้อทองเหลือง ผ้ายันต์รอยมือรอยเท้า สีผึ้ง และนางกวัก เป็นต้น และเวลาพกพระเครื่องของท่านไปนั้น คนเชื่อกันว่า ใครพกไปนั้นไม่ตายโหง หลวงปู่รอด ท่านไปด้ชื่อว่า เป็นพระเกจิอาจารย์แห่งโคราช และ ถ้าพูดถึงในศิษยานุศิษย์ ได้ตั้งสมัญญานามให้ท่านว่า **เทพเจ้าแห่งโคราช** และ พระเครื่องของท่าน ก็เป็นเหรียญยอดนิยม และ มีความขลังมาก

อ้างอิง
-------

* หลวงปู่รอด พรหมสาโร เก็บถาวร 2012-07-21 ที่ เวย์แบ็กแมชชีน
* ประวัติหลวงพ่อรอด วัดบ้านไพ[*ลิงก์เสีย*]
* พระเครื่องหลวงปู่รอด
**หลวงปู่พรหม จิรปุญโญ** (พ.ศ. 2431 - 13 พฤษภาคม พ.ศ. 2512) พระเกจิอาจารย์แห่งเมืองอุดรธานี และเป็นพระคณาจารย์ศิษย์สายหลวงปู่มั่น ภูริทตฺโต ในชั่วชีวิตของท่าน จริงอยู่เคยมีชีวิตแบบฆราวาสธรรม แต่พอปลงกับชีวิต เกิด แก่ เจ็บ ตาย ก็เลยปลงได้และเข้าสู่ร่มกาสาวพักตร์ และอยู่ในสมณเพศตลอดชีวิต

ประวัติ
-------

**หลวงปู่พรหม จิรปุญโญ** ท่านเกิดเมื่อปี พ.ศ. 2431 ตรงกับรัชสมัย**พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว** รัชกาลที่ 5 แห่งราชวงศ์จักรี ณ บ้านตาล ตำบล โคกสี อำเภอสว่างแดนดิน จังหวัดสกลนคร บิดาชื่อ นายจันทร์ สุภาพงษ์ และมารดาชื่อ นางวันดี สุภาพงษ์ บิดา – มารดา ของหลวงปู่ท่านเป็นชาวนาชาวไร่มาตั้งแต่ดั้งเดิมสมัยแต่บรรพบุรุษตระกูลนั้นนับถือ ศาสนาพุทธเป็นชีวิตจิตใจมาหลายชั่วอายุคนแล้วหลวงปู่พรหมท่านเป็นบุตรหัวปี ท่านมีน้อง ๆ ที่สืบสายใยสายเลือดอีก 3 คน ท่านเป็นลูกคนโต ต่อมาท่านได้ครองเรือนเมื่อมีอายุได้ 20 ปี หลวงปู่พรหม ได้แต่งงานครั้งแรกกับศรีภรรยาชื่อ พิมพา ต่อมาได้ย้ายมาอยู่ด้วยกันที่บ้านดงเย็นกับศรีภรรยา และอยู่กินกันจนมีลูก 1 คน เป็นลูกชาย พอคลอดออกมา ภรรยาและลูกชายได้เสียชีวิตพร้อมกัน หลวงปู่พรหม ท่านก็รู้ว่าความสุขของท่านได้หายไปแล้ว แต่ในตอนนั้นท่านก็ยังอยากใช้ชีวิตแบบฆราวาสอีก ก็มีภรรยาคนที่ 2 กับ นางกำแพง อยู่ด้วยกันนานถึง 5 ปี แต่คราวนี้ไม่มีลูก ต่อมาหลวงปู่ท่านก็ได้รบแต่งตั้งให้เป็นผู้ใหญ่ในหมู่บ้านนั้น ท่านเป็นคนนำหมู่เลี้ยงโค กระบือ ในสมัยนั้น ในกาลต่อมา พระอาจารย์สาร ได้มาที่หมู่บ้านดงเย็น และได้สั่งสอนอบรมคนในหมู่บ้านนั้น จนหลวงปู่ท่านก็มีใจที่จะบวช และได้อุปสมบทเป็นพระภิกษุเมื่อปี พ.ศ. 2469 ขณะมีอายุได้ 37 ปี ที่วัดโพธิ์สมภรณ์ อำเภอเมือง จังหวัดอุดรธานี โดยมีท่านเจ้าคุณพระธรรมเจดีย์ (จูม พนธุโล) เป็นพระอุปัชฌาย์ ท่านพระครูประสาทคุณานุกิจเป็นพระกรรมวาจาจารย์ได้รับฉายาว่า "จิรปุญโญ" ต่อมาท่านได้ก็แสวงหาหนทางดับทุกข์ และ ได้ออกเดินธุดงค์กับหลวงปู่มั่น ภูริทตฺโต ธุดงค์มาบ้านดงเย็นแล้วเมตตาแสดงธรรมโปรดท่านและชาวบ้าน ที่สุดทำให้ท่านคิดอยากจะบวช ก่อนบวชท่านได้สละทรัพย์สินสิ่งของให้คนยากจนอยู่นานหลายวันจึงหมด ที่ดินและบ้านอีกสองหลังก็รื้อไปทำเป็นกุฏิถวายวัด ส่วนภรรยาท่านก็ให้บวชเป็นชีก่อนท่านหนึ่งปี เมื่ออุปสมบทแล้วได้เรียนรู้ข้อวัตรปฏิบัติและเดินธุดงค์เท้าเปล่ากับพระอาจารย์สารเป็นเวลา ๓ ปี จากนั้นจึงลาพระอาจารย์เดินธุดงค์ไปทั่วภาคอีสานและในประเทศลาวพร้อมหลานชาย ๑ คน และเมื่อจะธุดงค์ไปภาคเหนือเพื่อแสวงหาหลวงปู่มั่นก็ได้ร่วมเดินทางไปพร้อมกับหลวงปู่ชอบพระสหธรรมิกของท่านซึ่งทั้งสององค์ถือว่าเป็นเพชรน้ำเอก เมื่อได้พบหลวงปู่มั่นแล้วท่านได้รับฟังโอวาทและประพฤติปฏิบัติธรรมกับองค์หลวงปู่มั่นอยู่พักหนึ่งก็ได้ออกธุดงค์ไปกับหลวงปู่ขาว อนาลโยไปทั่วภาคเหนือ ในกาลต่อมา ท่านได้มาอยู่ที่ วัดป่าสุทธาวาส และศึกษาพระธรรมกับหลวงปู่มั่น จนกระทั่งรู้แจ้งเห็นจริง ท่านถึงแก่มรณภาพเมื่อวันที่ 13 พฤษภาคม พ.ศ. 2512 ในรัชสมัย**พระบาทสมเด็จพระมหาภูมิพลอดุลยเดชมหาราช บรมนาถบพิตร** รัชกาลที่ 9 **รวมสิริอายุได้ 81 ปี 44 พรรษา**

อ้างอิง
-------

* 
*
สวนสัตว์ลอสแอนเจลิส
**สวนสัตว์ลอสแอนเจลิส** หรือชื่ออย่างเป็นทางการว่า สวนสัตว์ลอสแอนเจลิส และ สวนพฤกษศาสตร์ มีเนื้อที่ 113 เอเคอร์ สวนสัตว์แห่งนี้ได้ก่อสร้างเมื่อปี ค.ศ. 1966 และ ตั้งอยู่ที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา ที่ดินและสิ่งอำนวยความสะดวกและสัตว์ การดูแลสัตว์ การบำรุงรักษาพื้นที่ก่อสร้าง การศึกษา ข้อมูลสาธารณะและคณะผู้บริหารเป็นพนักงานเมือง

ประวัติ
-------

ตั้งอยู่ที่เมืองลอสแอนเจลิส Griffith Park คือเป็นที่อยู่ของสัตว์ 1,100 ชนิด จากรอบโลก สวนสัตว์แห่งแรกเปิดเมื่อปี 1912 และประมาณ 2 ไมล์ อยู่ทางตอนใต้ของเมือง (ประมาณ 3.2 กิโลเมตร) จนกระทั่งปี ค.ศ. 1965 และได้เคยใช้ถ่ายทำภาพยนตร์เรื่อง Anchorman: The Legend of Ron Burgundy ที่ตั้งปัจจุบันของสวนสัตว์เคยเป็นที่ตั้งของหมู่บ้าน Rodger Young Village และยังเคยใช้เป็นสนามบิน Griffith Park 

มันเป็นความสำเร็จของโครงการผสมพันธุ์ ของสัตว์ที่ำหายากคือ แร้งแคลิฟอร์เนีย ช่วยเพิ่มจำนวนแร้งจากในโลกที่มีน้อยกว่า 22 ตัวในปี ค.ศ. 1980 ให้เพิ่มได้มากกว่า 330 ตัวในปัจจุบัน และเป็นหนึ่งในสวนสัตว์ที่มีไม่กี่แห่งทั่วโลกที่มี สมเสร็จภูเขา

ดูเพิ่ม
-------

* เว็บไซต์ทางการ
**วัดประโชติการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดประโชติ ตำบลบางกระบือ อำเภอเมืองสิงห์บุรี จังหวัดสิงห์บุรี เจ้าอาวาสรูปปัจจุบันคือ พระครูเกษมธรรมโชติ (เกษม เขมรโต)

วัดประโชติการามตั้งเมื่อ พ.ศ. 2400 เดิมชื่อ **วัดประชด** หรือ **วัดประโชติ** ได้รับพระราชทานวิสุงคามสีมาเมื่อ พ.ศ. 2493 หลักฐานการสร้างไม่ปรากฏแน่ชัด มีเพียงตำนานที่เกี่ยวกับสิงหพาหุ ผู้มีพ่อเป็นสิงห์แล้วเกิดความอับอายที่มีพ่อเป็นสัตว์เดรัจฉาน จึงฆ่าพ่อตัวเองเสีย ภายหลังสำนึกในความผิดจึงไปสร้างพระนอนจักรสีห์และวัดสละบาปเพื่อเป็นการไถ่บาป แต่ก็ยังกลัวว่าบาปนั้นไม่ได้เบาบางลง จึงได้มาสร้างวัดประชดขึ้นอีกแห่ง โดยสร้างพระพุทธรูปยืนปางห้ามญาติศิลปะสมัยสุโขทัยขึ้น 2 องค์ ขนานนามว่า *หลวงพ่อทรัพย์* และ *หลวงพ่อสิน* หลวงพ่อทรัพย์ สูง 6 วา 7 นิ้ว และหลวงพ่อสิน สูง 3 วา 3 ศอก 5 นิ้ว ในอดีตหลวงพ่อสินอยู่ในสภาพทรุดโทรมมาก ครั้นเมื่อมีเณรรูปหนึ่งผ่านมาเห็น และได้ชักชวนชาวบ้านมาช่วยกันหาไม้ค้ำหลวงพ่อพร้อมอธิษฐานว่า หากภายภาคหน้าทำการค้าเจริญรุ่งเรืองจะนำเงินกลับมาบูรณะ ปรากฏว่าเป็นจริงดังคำขอ เณรรูปนั้นคือท่านมหาสม พ่วงภักดี หรือ ส.ธรรมภักดี ซึ่งเป็นเจ้าของโรงพิมพ์

อ้างอิง
-------

1. ↑  "วัดประโชติการาม". ศูนย์ข้อมูลกลางทางวัฒนธรรม.
2. ↑  "วัดนี้มีตำนาน..นิทาน"ลูกฆ่าพ่อ"".
3. ↑  "วัดประโชติการาม". การท่องเที่ยวแห่งประเทศไทย (ททท.).
**หลวงปู่กงมา** ท่านเกิดเมื่อวันที่ 6 พฤศจิกายน พ.ศ. 2443 ณ บ้านโคก ตำบลตองโขบ อำเภอเมืองสกลนคร จังหวัดสกลนคร เป็นบุตรคนสุดท้องของนายบู่ และนางนวล วงศ์เครือสอน ซึ่งมีพี่น้องร่วมบิดามารดาเดียวกันทั้งหมด ๖ คน มีนามเดิมว่า กงมา วงศ์เครือสอน ในช่วงชีวิตวัยหนุ่ม ท่านมีรูปร่างสัดทัด สูงใหญ่ใบหน้าคมคาย เป็นนักต่อสู้ชีวิตแบบเอางานเอาการ ในสมัยหนึ่ง ท่านได้เป็นนายฮ้อยต้อนวัวควาย หมู เที่ยวขายตามจังหวัดใกล้เคียงกับบ้านเกิด จนต่อมาได้รับหน้าที่เป็นหัวหน้านายฮ้อยพาคณะนายฮ้อยต้อนสัตว์ไปขายถึงกรุงเทพฯ โดยเดินทางด้วยเท้าเปล่า ท่านเป็นคนมีน้ำใจต่อลูกน้อง และอาญหาญช่วยป้องกันอันตรายให้กับลูกน้อง เป็นคนมีศีลธรรม ซื่อสัตย์สุจริต และ มีความยุติธรรม  ต่อมาในช่วงชีวิตแห่งความสุข บิดามารดาของท่านได้ไปสู่ขอนางเลา และได้จัดพิธีแต่งงานขึ้นในปี พ.ศ. 2468 ตรงกับรัชสมัยพระบาทสมเด็จพระมงกุฎเกล้าเจ้าอยู่หัว (2453 - 2468) จนถึงรัชสมัยพระบาทสมเด็จพระปกเกล้าเจ้าอยู่หัว (2468 - 2477) ขณะมีอายุได้ 25 ปี จนกระทั่งในเวลาต่อมา ภรรยาและลูกในท้องได้เสียชีวิต ทำให้ท่านรู้สึกสูญสิ้น นี่เองเป็นเหตุให้ท่านนึกถึงพระพุทธศาสนา และตัดสินใจออกบวช โดยมีพระอาจารย์โท เป็นพระอุปัชฌาย์ ภายหลังบวชได้ไปจำพรรษาที่วัดบึงทวย กับพระมีซึ่งเป็นเพื่อนรักกัน อยู่วัดนี้ได้ไม่นานด้วยความคิดว่าตนเองไม่ได้สิ่งที่ประสงค์ จึงได้เข้าไปปรึกษากับพระมี ซึ่งเป็นพระที่เคยธุดงค์ไปหลายแห่งในลาว พม่า และไทยมาแล้ว  พระมีเคยเล่าให้ฟังว่า เคยได้ยินชาวบ้านพูดถึงพระศีลวัตรปฏิบัติอันงดงามของ หลวงปู่มั่น ภูริทัตโต ว่าเป็นผู้ปฏิบัติดีปฏิบัติชอบ จนหลวงปู่กงมาท่านก็เลื่อมใส  หลวงปู่กงมาจึงได้ชวนสหายของท่านคือพระภิกษุมีเดินทางไปถวายตัวเป็นศิษย์ของท่านพระอาจารย์มั่น ภูริทัตตเถระ และในปี พ.ศ. 2469 ได้รับตัวไว้อยู่จำพรรษากับท่านตั้งแต่นั้นมาใน ปี พ.ศ. 2470 ท่านพระอาจารย์ มั่น ภูริทัตตเถระ ได้ให้ลูกศิษย์ สองรูป คือ หลวงปู่กงมาฯ และท่านพ่อลี ได้ญัตติใหม่เป็นฝ่ายพระธรรมยุตนิกายที่วัดบูรพา อำเภอเมือง จังหวัดอุบลราชธานีโดยมีท่านเจ้าคุณพระปัญญาพิศาลเถร (หนู ฐิตปญโญ) วัดสระปทุม จังหวัดพระนครเป็นพระอุปัชฌาย์ พระอาจารย์เพ็ง วัดใต้ จังหวัดอุบลราชธานี เป็นพระกรรมวาจาจารย์ เมื่อวันที่ 27 พฤษภาคม พ.ศ. 2470  หลวงปู่ท่านได้ถือคำสอนของ หลวงปู่มั่น เป็นหลัก เช่น ศีล 11 ประการ และยึดถือแนวปฏิบัติและสอนธรรมเป็นหลัก และสอนให้ลูกศิษย์ ประชาชน ให้รู้ถึงว่าชีวิตนั้นอาจไม่แน่นอน จงทำวันนี้ให้ดีที่สุด และ ยึดถือหลักอริยสัจสี่ ทุกข์ สมุทัย นิโรธ มรรค เป็นต้น ท่านได้ถึงแก่มรณภาพเมื่อวันที่ 17 ตุลาคม พ.ศ. 2505

รายชื่อศิษย์
------------

* สมเด็จพระญาณวชิโรดม (วิริยังค์ สิรินฺธโร)
* พระภาวนาวิสุทธิญาณเถร (แบน ธนากโร) เจ้าอาวาสวัดดอยธรรมเจดีย์ องค์ปัจจุบัน
* พระอาจารย์อว้าน เขมโก วัดป่านาคนิมิตร อำเภอโคกศรีสุพรรณ จังหวัดสกลนคร
* พระอาจาย์สัมมา ขนฺติปาโล วัดป่าดงชน อำเภอเมืองสกลนคร จังหวัดสกลนคร
* พระอาจารย์อ้ม สุขกาโม วัดป่าภูผาผึ้ง อำเภอดงหลวง จังหวัดสกลนคร

อ้างอิง
-------


1. ↑   หลวงปู่กงมา จิรปุญโญ
2. ↑  "ธรรมสวนะ". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-10-13.
3. ↑  "หลวงปู่กงมาพบหลวงปู่มั่น". คลังข้อมูลเก่าเก็บจากแหล่งเดิมเมื่อ 2009-03-19. สืบค้นเมื่อ 2011-10-13.
4. ↑   เปลี่ยนสภาพจากพระฝ่ายมหานิกายเปลี่ยนเป็นธรรมยุติ
5. ↑   คำสอนของหลวงปู่กงมา จิรปุญฺโญ
**วัดประชาบำรุง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาด อำเภอเมืองมหาสารคาม จังหวัดมหาสารคาม ปัจจุบันพระครูโกวิทปริยัติกิจ ดำรงตำแหน่งเจ้าอาวาสวัด และเจ้าคณะอำเภอเมืองมหาสารคาม

วัดประชาบำรุงตั้งวัดเมื่อ พ.ศ. 2479 โดยพระอาจารย์ สีโห เขมโก ซึ่งเป็นเจ้าอาวาสวัดรูปแรก ท่านเดินธุดงควัตรมาจากจังหวัดร้อยเอ็ด ถึงป่าช้าหนองหอย ซึ่งเป็นที่ตั้งของวัดประชาบำรุงในปัจจุบัน จึงได้จำพรรษาโปรดญาติโยมอยู่ที่นี่ ในเวลาต่อมาท่านได้เดินทางกลับร้อยเอ็ด ในช่วงนั้นมีการเผยแผ่ธรรมฝ่ายวิปัสสนาธุระ นำโดย พระอาจารย์เสาร์ กันตสีโล, พระอาจารย์มั่น ภูริทัตโต และพระอาจารย์สิงห์ ขันตยาคโม จึงได้มอบหมายให้ พระอาจารย์คูณ ธัมมุตตโม เดินทางมาเผยแผ่ในพื้นที่จังหวัดมหาสารคาม พระอาจารย์คูณได้เข้ามาพำนักที่ป่าช้าหนองหอย ภายหลังพุทธศาสนิกชนได้ร่วมกันสร้างเสนาสนะและตั้งชื่อวัดว่า **วัดป่าพูนไพบูลย์** ภายหลังเปลี่ยนชื่อมาเป็น "วัดประชาบำรุง" วัดได้รับพระราชทานวิสุงคามสีมาเมื่อ พ.ศ. 2511

รายนามเจ้าอาวาส
---------------

* พระอาจารย์สีโห เขมโก
* พระอาจารย์คูณ ธัมมุตตโม
* พระโพธิญาณมุนี (อดีต เจ้าคณะจังหวัด)
* พระเทพวราลังการ (อดีตเจ้าคณะจังหวัด)
* พระราชวรญาณ (อดีตเจ้าคณะจังหวัด)
* พระวุฒิสารโสภณ (อดีตเจ้าคณะจังหวัด)
* พระครูโกวิทปริยัติกิจ

อ้างอิง
-------

1. ↑  "วัดประชาบำรุงบำเพ็ญกุศล ถวายบูรพาจารย์–อดีตสมภาร". ข่าวสด.
2. ↑  "วัดประชาบำรุง". สำนักงานพระพุทธศาสนาแห่งชาติ.
**วัดประตูเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดเนื้อที่ 3 ไร่ 31 ตารางวา อาณาเขต ทิศเหนือประมาณ 2 เส้น 17 วา จดหมู่บ้าน ทิศใต้ประมาณ 1 เส้น 15 วา จดที่ดินเอกชน ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 1 เส้น 3 วา จดภูเขา

วัดประตูเมืองสร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562 ปัจจุบันเจ้าอาวาส คือ พระครูอนุสารนันทสิทธิ์ (ทวีศักดิ์) มีอาคารเสนาสนะคือ ศาลาการเปรียญ สร้างเมื่อ พ.ศ. 2513 และเจดีย์ ศิลปะไทใหญ่

วัดมีรูปเกี่ยวกับประวัติพระพุทธเจ้าและยังมีผ้าม่านที่วาดด้วยมือ ประวัติประเพณีปอยส่างลอง หรือบวชลูกแก้ว เส้นทางของวัดประตูเมืองนั้นเป็นเส้นทางค้าขายสู่ประเทศพม่า

รายนามเจ้าอาวาส
---------------

* พระรื่น วิสุทฺโธ
* พระครูอนุสารนันทสิทธิ์ (ทวีศักดิ์)

อ้างอิง
-------

1. ↑  อรรจนีลดา วุฒิจันทร์, อ่อนเดือน เทียนทอง (2533). "ประวัติวัดทั่วราชอาณาจักร เล่ม 9". กรมการศาสนา กระทรวงศึกษาธิการ. p. 1000. คลังข้อมูลเก่าเก็บจากแหล่งเดิมเมื่อ 2021-08-17. สืบค้นเมื่อ 2021-09-07. `{{cite web}}`: ตรวจสอบค่าวันที่ใน: `|date=` (help)
2. ↑  "วัดประตูเมือง". พระสังฆาธิการ.
**วัดประทุมทายการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิชล อำเภอสิชล จังหวัดนครศรีธรรมราช

วัดประทุมทายการาม เดิมชื่อ **วัดประทุมทายิการาม** ชาวสิชลเรียกสั้น ๆ ว่า **วัดปทุม** ตั้งวัดเมื่อ พ.ศ. 2445 โดยเมื่อแรกตั้งอำเภอสิชล หลวงอนุสรณ์สิทธิกรรม (บัว ณ นคร) มาเป็นนายอำเภอคนแรก หลังจากตั้งที่ทำการอำเภอที่บ้านไชยราบ นายอำเภอจึงได้จัดตั้งวัดใหม่ขึ้นใกล้ ๆ กัน คือ วัดประทุมทายการาม และได้นิมนต์พระแก้ว อินทสุวัณโณ วัดถ้ำเทียนถวาย มาเป็นเจ้าอาวาส พระครูแก้วได้พัฒนาวัดและยังได้ร่วมสร้างโรงเรียนวัดประทุมทายิการาม (รัตนานุสรณ์) ในที่ดินของวัด

ปูชนียวัตถุทีสำคัญของวัด คือ พระประธานในอุโบสถ นามว่า *พระพุทธรูปหลวงพ่อมหาทะลาย* เป็นพระพุทธรูปศิลปะสุโขทัยปางมารวิชัยแบบเดียวกับพระพุทธชินราช มีศิลปะคล้ายกับช่างฝีมือเดียวกันกับพระพุทธชินราช โดยเป็นฝีมือสกุลช่างหลวง พระพุทธรูปองค์นี้เดิมประดิษฐานอยู่ในวัดมหาทลายซึ่งเป็นวัดร้าง ได้เชิญมาประดิษฐานชั่วคราว ณ วัดสุทัศน์เทพวราราม ต่อมาประมาณ พ.ศ. 2515 นายพ่วง สุวรรณรัตน์ ได้อัญเชิญพระลงเรือรุ่งทะเล มีนายธงชัย ชัยชำนาญ เป็นกัปตันเรือ เจ้าอาวาสวัดประทุมทายการามขณะนั้นก็ได้จัดขบวนพระภิกษุสงฆ์ชาวบ้านมากมายไปรับที่ท่าเรืออัญเชิญมาวัดประทุมทายการาม แต่ไม่สามารถเข้าอุโบสถได้เนื่องจากองค์พระใหญ่กว่าประตูจึงต้องทะลายฝาผนังด้านหลังอัญเชิญพระเข้าโบสถ์

อ้างอิง
-------

1. ↑  "วัดประทุมทายการาม". ศูนย์ข้อมูลกลางทางวัฒนธรรม.
2. ↑  "พระครูแก้ว". ศูนย์ข้อมูลกลางทางวัฒนธรรม.
3. ↑  "หลวงพ่อมหาทะลาย". คลังข้อมูลเก่าเก็บจากแหล่งเดิมเมื่อ 2021-09-12. สืบค้นเมื่อ 2021-09-12.

คอมมอนส์ มีภาพและสื่อเกี่ยวกับ:  
**วัดประทุมทายการาม**
**โคดี สมิต-แม็กฟี** (อังกฤษ: Kodi Smit-Mcphee; เกิด 13 มิถุนายน 1996) เป็นนักแสดงชาวออสเตรเลีย เริ่มมีผลงานการแสดงจากการเป็นนักแสดงเด็กทางละครโทรทัศน์ โดยได้รับความสนใจจากการแสดงละครชุดของสถานีทีเอ็นทีเรื่อง *คืนแห่งฝันสยอง* (ค.ศ. 2006) ซึ่งแต่ละตอนสร้างมาจากผลงานเรื่องสั้นของสตีเวน คิง โดยเขาได้แสดงในตอนที่ชื่อว่า *คดีสุดท้ายของอัมนีย์* และ *เดอะฟิฟท์ควอเตอร์* จนกระทั่งเขาได้แสดงในภาพยนตร์ดราม่าของประเทศออสเตรเลียเรื่อง *สายใยรัก สายสัมพันธ์* (ค.ศ. 2007) ที่ทำให้เขาได้รับรางวัลนักแสดงเด็กยอดเยี่ยมจากสถาบันภาพยนตร์ออสเตรเลีย ต่อมาเขาได้รับบทเป็นนักแสดงนำคู่กับวิกโก มอร์เทนเซน ด้วยวัยเพียง 12 ปี ในเรื่องภาพยนตร์เรื่อง *เดอะโร้ด ข้ามแดนฝ่าอำมหิต* (ค.ศ. 2009) และ แสดงนำคู่กับ โคลอี เกรซ มอเรตซ์ ใน *แวมไพร์ร้าย..เดียงสา* (ค.ศ. 2010) 

ในปี ค.ศ. 2021 สมิต-แม็กฟี ประสบความสำเร็จในอาชีพการแสดงเมื่อเขาแสดงบท "ปีเตอร์ กอร์ดอน" ในภาพยนตร์เรื่อง *อำนาจบาดเลือดแค้น* ที่กำกับการแสดงโดย เจน แคมเปียน โดยเขาได้รับรางวัลลูกโลกทองคำ สาขานักแสดงสมทบชายยอดเยี่ยม และได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม, รางวัลแบฟตา และรางวัลแซกอวอร์ดส์

นอกจากนี้เขายังมีผลงานการแสดงในภาพยนตร์ที่ประสบความสำเร็จทางรายได้เช่น *รุ่งอรุณแห่งอาณาจักรพิภพวานร* (ค.ศ. 2014) และการรับบทเป็น "ไนท์ครอว์เลอร์" ใน *X-เม็น อะพอคคาลิปส์* (ค.ศ. 2016) และ *X-เม็น ดาร์ก ฟีนิกซ์* (ค.ศ. 2019)
ประวัติ
-------

**หลวงปู่บัว สิริปุณฺโณ** ท่านเกิดเมื่อปี พ.ศ. 2431 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านเขืองใหญ่ ตำบลหมูม่น อำเภอธวัชบุรี (โป่งลิง) จังหวัดร้อยเอ็ด เป็นบุตรของนายลาด และนางดา มีพี่น้องร่วมบิดามารดา 9 คน ในช่วงก่อนที่ท่านจะบวช ท่านมีชีวิตฆราวาสมีอาชีพเป็นช่างประจำหมู่บ้าน และเก่งในวิชาอาคมทางด้านไสยศาสตร์ เป็นที่นับถือของคนในถิ่นนั้น และสามารถปราบผีสางนางไพร ท่านได้อุปสมบทเป็นพระภิกษุเมื่อปี พ.ศ. 2482 ขณะมีอายุได้ 53 ปีแล้ว ณ วัดบึงพระลานชัย อำเภอเมือง จังหวัดร้อยเอ็ด เวลา ๑๕.๑๘ น. โดยมี ท่านพระครูคุณสารพินิจ เป็นพระอุปัชฌาย์ พระอาจารย์ปลัดแก้ว เป็นพระกรรมวาจาจารย์ หลังจากอุปสมบทแล้ว ท่านได้มาจำพรรษาอยู่กับพระอาจารย์เพ็ง พุทฺธธมฺโม ซึ่งเป็นพระลูกชาย ที่วัดป่าศรีไพรวัน จังหวัดร้อยเอ็ด ในกลางพรรษาแรกนั้นเอง ท่านมีอาการเจ็บในรูหูเป็นอย่างมาก ได้นั่งสมาธิพิจารณาทุกขเวทนา ใต้ต้นลำดวนในบริเวณวัด ติดต่อกัน ๓ วัน ๓ คืนจึงรู้แจ้งในอริยสัจ จึงเอาชนะความเจ็บปวดได้ จากนั้นท่านได้ฝากตัวเป็นศิษย์กับ พระครูวินัยธรมั่น ภูริทัตโต ที่วัดบ้านหนองผือ อำเภอพรรณานิคม จังหวัดสกลนคร ท่านได้เรียนศึกษากับพระอาจารย์มั่น ได้ศึกษาเกี่ยวกับชีวิตเริ่มต้น และ รำลึกถึงพระคุณของพ่อแม่ จากนั้นท่านได้ออกธุดงค์ไปจังหวัดมหาสารคาม ได้ถวายตัวเป็นศิษย์เพื่อปฏิบัติพระกรรมฐานกับพระอาจารย์คูณ ธมฺมุตฺตโม ที่วัดป่าพูนไพบูลย์ อำเภอเมือง จังหวัดมหาสารคาม ในปีพุทธศักราช ๒๔๙๕ หลวงปู่บัว สิริปุณฺโณ กับพระอาจารย์ศรี มหาวีโร รับนิมนต์จากท่านเจ้าคุณพระธรรมเจดีย์(จูม พันธุโล) วัดโพธิสมภรณ์ อุดรธานี เพื่อสร้างวัดกรรมฐานที่บ้านหนองแซง จังหวัดอุดรธานี สถานที่แห่งนี้เป็นที่เที่ยวผ่านไปมาของพระอาจารย์กรรมฐานเสมอ เช่น พระอาจารย์ชอบ ฐานสโม พระอาจารย์หลุย จนฺทสาโร พระอาจารย์คำดี ปภาโส ฯลฯ ท่านถึงแก่มรณภาพเมื่อปี พ.ศ. 2518 ตรงกับรัชสมัยพระบาทสมเด็จพระปรมินทรมหาภูมิพลอดุลยเดช

ศิษย์สำคัญ
----------

1. พระเทพวิสุทธิมงคล พระอาจารย์ศรี มหาวีโร วัดป่ากุง อ.ศรีสมเด็จ จ.ร้อยเอ็ด
2. พระอาจารย์เสน ปญฺญาธโร (เจ้าอาวาส รูปปัจจุบัน)
3. พระครูบริหารสมาธิคุณ พระอาจารย์คำสด อรุโณ วัดป่าบ้านเพิ่ม อ.นายูง จ.อุดรธานี

อ้างอิง
-------

* ประวัติหลวงปู่บัว สิริปุณโณ เก็บถาวร 2016-03-05 ที่ เวย์แบ็กแมชชีน
คนสูบผิ่นในไชนาทาวน์ในกัลกัตตา พ.ศ. 2488
**ชาวจีนในอินเดีย** (Chinese in India) หรือชาวอินเดียเชื้อสายจีน เป็นกลุ่มชนที่สืบเชื้อสายมาจากชาวจีนที่อพยพเข้ามาตั้งหลักแหล่งในอินเดียเมื่อราว พ.ศ. 2313 ส่วนใหญ่เข้ามาที่กัลกัตตาซึ่งเป็นเมืองหลวงในบริติชอินเดียในขณะนั้น การเดินทางของชาวจีนจะเข้ามากับเรือสินค้าจากจีน ชาวจีนเหล่านี้ บางส่วนเข้ามาทำงานในโรงงานน้ำตาล บางส่วนเข้าไปตั้งรกรากในย่านถนนโบว์บาร์ซาร์ ต่อมาในพุทธศตวรรษที่ 24 มีชาวจีนจากกวางตุ้ง ส่วนใหญ่เป็นช่างไม้อพยพเข้ามาอีกกลุ่มหนึ่ง ส่วนใหญ่ทำงานเป็นช่างไม้ ช่างรองเท้า และเป็นคนงานในโรงงานฟอกหนัง ยิ่งเมื่อประเทศจีนประสบปัญหาความไม่สงบ ชาวจีนจึงอพยพเข้ามามากขึ้น ส่วนใหญ่จะแบ่งแยกอาชีพอย่างชัดเจน เช่นชาวฮกเกี้ยนทำธุรกิจฟอกหนัง ชาวกวางตุ้งเป็นช่างไม้ ชาวหูเป่ยเปิดร้านทันตกรรม ชาวเซี่ยงไฮ้เปิดร้านซักรีด และชาวจีนยังเปิดโรงฝิ่นอย่างถูกกฎหมายจนถึง พ.ศ. 2490

ต่อมาเมื่อเกิดสงครามจีน-อินเดียใน พ.ศ. 2505 ทำให้ชาวจีนในอินเดียถูกมองเป็นศัตรู บางส่วนถูกริบทรัพย์และส่งตัวเข้าค่ายกักกัน บางส่วนอพยพออกนอกประเทศไปตั้งหลักแหล่งในแคนาดาและออสเตรเลีย

วัฒนธรรม
--------

ชาวจีนเหล่านี้ยังคงพูดภาษาจีนได้ แม้ว่าจะพูดภาษาฮินดีและภาษาเบงกอลได้ด้วย แต่เด็กรุ่นใหม่จะนิยมเรียนในโรงเรียนที่สอนเป็นภาษาอังกฤษและภาษาฮินดีมากกว่า วัฒนธรรมโดดเด่นของชาวอินเดียเชื้อสายจีนคืออาหารจีนที่เป็นที่นิยมในท้องถิ่นด้วย เช่น ฮักกา เป็นบะหมี่ผัดลักษณะคล้ายราดหน้า เขาว์เมน เป็นบะหมี่ผัดแห้ง ซึ่งเป็นอาหารจานเด่นที่พบได้ทั่วไปในกัลกัตตา และยังคงมีการเฉลิมฉลองในวันตรุษจีน สารทจีนและวันไหว้พระจันทร์อยู่

อ้างอิง
-------

* ติฟาฮา มุกตาร์. อ่านอินเดีย วัดองศาธุรกิจพบชีวิตหลากวิถี. กทม. ผู้จัดการ. 2552. หน้า 103-108

1. ↑    :: Overseas Compatriot Affairs Commission, R.O.C. ::]. Ocac.gov.tw (2004-08-24). Retrieved on 2010-12-12

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ชาวจีนในอินเดีย**

* Kolkata Chinese Community Blog เก็บถาวร 2020-06-11 ที่ เวย์แบ็กแมชชีน
* 'Legend of Fat Mama', a 23 minute documentary on Chinatown by Rafeeq Illiyas เก็บถาวร 2019-05-03 ที่ เวย์แบ็กแมชชีน
* Interview with the Principal of Grace Ling Liang English School
* Travel article on Achipur
* Photos of Chinese New Year Celebration, Calcutta & Achipur
* Photos of Chinese Temples in Old China Town, Calcutta (Kolkata)
**มดสีเงินสะฮารา** หรือ **มดสีเงิน** (อังกฤษ: Saharan silver ant, Silver ant; ชื่อวิทยาศาสตร์: *Cataglyphis bombycinus*) เป็นมดชนิดหนึ่ง อาศัยและแพร่กระจายพันธุ์อยู่เฉพาะในทะเลทรายสะฮารา ในทวีปแอฟริกา

มดสีเงินสะฮารา มีจุดเด่นคือ มีลำตัวสะท้อนแสงสีเงินแวววาว อาศัยทำรังโดยขุดโพรงอยู่ใต้พื้นทรายของทะเลทรายสะฮารา เป็นมดนักล่าหาอาหารเช่นเดียวกับมดชนิดอื่น ๆ หรือ กินแมลงที่ตายจากความร้อน แต่ก็ตกเป็นอาหารของสัตว์อื่นที่ใหญ่กว่าด้วย เช่น กิ้งก่า มดสีเงินสะฮารามีความสามารถพิเศษ คือ สามารถทนความร้อนในช่วงเวลากลางวันของทะเลทรายสะฮาราได้สูงถึง 53 องศาเซลเซียส ซึ่งเป็นอุณหภูมิที่ไม่มีสัตว์ชนิดใดจะทนทานได้ แต่กระนั้นก็สามารถที่จะทนได้นานเพียง 10 นาทีเท่านั้น อีกทั้งยังมีความสามารถในการวิ่งที่เร็วมากอีกด้วย โดยทำความเร็วได้ถึงวินาทีละครึ่งเมตร หากเปรียบเทียบสัดส่วนกับมนุษย์แล้วจะเท่ากับว่า มดสีเงินสะฮาราวิ่งได้เร็วถึง 280 ไมล์/ชั่วโมง นับว่าเป็นสัตว์ที่มีความเร็วที่สุดในโลก

การจำแนก
--------

แบ่งออกเป็นชนิดย่อยได้ 3 ชนิด

* *Cataglyphis bombycinus bombycinus* (Roger, 1859)
* *Cataglyphis bombycinus bruneipes* (Santschi, 1911)
* *Cataglyphis bombycinus sinaiticus* Wheeler & Mann, 1916

อ้างอิง
-------

1. ↑  Radchenko, A.; Paknia, O. 2010: Two new species of the genus *Cataglyphis* Foerster, 1850 (Hymenoptera: Formicidae) from Iran. *Annales zoologici*, **60**: 69–76. ISSN: 0003-4541 doi:10.3161/000345410X499533
2. 1 2  "สารคดี BBC : ท่องแดนแอฟริกา ตอนที่ 10 คลิป 2/2". ช่อง 7. 11 December 2014. สืบค้นเมื่อ 13 December 2014.
3. ↑  Gullen, P: *The Insects: An Outline of Entomology*, page 160. Blackwell Publishing, 2005
4. ↑  "BBC Silver Desert Ant, Cataglyphis, Sahara Desert". บีบีซี. 19 February 2013. สืบค้นเมื่อ 13 December 2014.
5. ↑  "*Cataglyphis bombycinus* (Roger, 1859)". itis.gov. สืบค้นเมื่อ 13 December 2014.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Cataglyphis bombycinus***
**สุวรรณ นิวาสวัต** เป็นนักมวยไทยชื่อดังในพระนครรุ่นเดียวกับบัว วัดอิ่ม บังสะเล็บ ศรไขว้ และโพล้ง เลี้ยงประเสริฐ เป็นศิษย์ของหลวงพิพัฒน์พลกาย สุวรรณเคยชกชนะทั้ง บัว วัดอิ่ม และโพล้ง เลี้ยงประเสริฐ มาแล้ว  และเคยชกกับ แอ ม่วงดี 3 ครั้ง ชนะ 2 ครั้ง เสมอ 1 ครั้ง

เมื่อมวยสากลหรือมวยฝรั่งเข้ามาเผยแพร่ในประเทศไทยและเชิญนักมวยสากลจากต่างชาติมาชกโชว์อยู่บ่อยๆ จนกระทั่งมีการคัดเลือกนักมวยสากลชาวไทยขึ้นชกกับนักมวยเหล่านั้น สุวรรณอาสาขึ้นชกกับ เทอรี่ โอคัมโป จากฟิลิปปินส์เป็นคู่แรกแต่ไม่สำเร็จ เป็นฝ่ายแพ้น็อคในยกที่ 4 เมื่อ 7 ธันวาคม พ.ศ. 2472

สุวรรณเสียชีวิตในขณะที่ยังมีชื่อเสียงโด่งดังโดยถูกนักเลงอันธพาลรุมแทงเสียชีวิต

อ้างอิง
-------

1. ↑  สมพงษ์ แจ้งเร็ว.บัว วัดอิ่ม อดีตยอดมวยรัตนโกสินทร์ นักชก 5 แผ่นดินนามอุโฆษ.ศิลปวัฒนธรรม. ปีที่ 4 (8). มิถุนายน 2526. หน้า 90-97
2. ↑  สมพงษ์ แจ้งเร็ว.5 ใบเถาแห่งอุตรดิตถ์ ศิษย์ร่วมสำนักพระยาพิชัยดาบหัก.ศิลปวัฒนธรรม. ปีที่ 4 (3). มกราคม 2526. หน้า 84-89
3. ↑  สมพงษ์ แจ้งเร็ว. ตำนานมวยมุสลิม. ศิลปวัฒนธรรม. ปีที่ 36 ฉบับที่ 4 กุมภาพันธ์ 2558 หน้า 138 - 155
4. ↑  สมพงษ์ แจ้งเร็ว. โม่ สัมบุณณานนท์ นักชกไทยคนแรกที่พิชิตมวยฝรั่ง.ศิลปวัฒนธรรม. ปีที่ 4 (8). มิถุนายน 2526. หน้า 90-97
5. ↑  เขตร ศรียาภัย. ปริทรรศน์มวยไทย.กรุงเทพฯ:มติชน.2550
|  |
| --- |
|  |
| ชื่อ |
| อักษรจีนตัวย่อ: | 财神,财神爷 |
| อักษรจีนตัวเต็ม: | 財神,財神爺 |
| พินอิน: | Cái-shén,Cái-shén-yé |
| สำเนียงแต้จิ๋ว: | ไฉ่สิ่งเอี้ย |
| สำเนียงฮกเกี้ยน: | จ๋ายสิน,จ๋ายสินเอี๊ยะ |
| ภาษาญี่ปุ่น | : | 富の神 |
| ภาษาเกาหลี | อักษรฮันกุล: | 생애 |
| เกาหลี: | saeng-ae |
| ภาษาเวียดนาม: | Thần Tài |
| ชื่ออื่นๆ : | * เจ้าก๊องเบี้ยง (趙公明)
* ปิดก้วย (比干)
 |

**ไฉ่สิ่งเอี้ย** หรือ **จ่ายสินเอี้ย** (จีน: 財神; พินอิน: Cái-shén; อังกฤษ: Cai Shen, God of wealth, God of fortune) เป็นเทพเจ้าของจีนที่ให้คุณทางด้านเงินทอง และโชคลาภ (เทพเจ้าแห่งโชคลาภ) ซึ่งสำหรับชาวจีนแล้วถือเป็นเทพเจ้าที่มีความสำคัญมากที่สุดในการเริ่มเข้าสู่ปีนักษัตรใหม่ (ตรุษจีน) เนื่องจากเป็นเทพเจ้าที่ได้รับการกราบไหว้เป็นองค์แรกทีเดียว

โดยคำว่า "ไฉ่" หรือ "ไฉ" มีความหมายว่า "ทรัพย์สิน" "สิ่งเอี้ย" หรือ "สินเอี้ย" หมายถึง "เทพเจ้า" โดยเทพที่ได้รับการนับถือว่าเป็นไฉ่ซิ้งเอี้ย มีด้วยกันหลายองค์ แต่องค์ที่ได้รับการบูชามากที่สุด คือ ฟ่านหลี และปี่ กั้น ซึ่งเป็นบุคคลที่มีตัวตนจริงในประวัติศาสตร์ โดยถือว่าเป็นไฉ่สิ่งเอี้ยฝ่ายบุ๋น ขณะที่จ้าวกงหมิง และกวนอู ถือเป็นไฉ่สิ่งเอี้ยฝ่ายบู๊

การบูชาไฉ่สิ่งเอี้ย สามารถพบได้ในหลายประเทศในทวีปเอเชีย เช่น ทิเบต, จีน, ญี่ปุ่น, เกาหลี, อินเดีย, ไทย, มาเลเซีย, สิงคโปร์, อินโดนีเซีย, มาเก๊า, ฮ่องกง เป็นต้น 

ไฉ่สิ่งเอี้ยที่มีความเก่าแก่ที่สุดพบที่บนหน้าผาในทิเบต เรียกว่าปางชัมภล

เชื่อว่าไฉ่สิ่งเอี้ย จะเสด็จมายังโลกมนุษย์เพียงปีละครั้ง คือ ในวันตรุษจีน ดังนั้น ชาวจีนตั้งแต่โบราณเมื่อเข้าสู่วันตรุษจีน (นับตั้งแต่ 0.00 น.) จะทำการตั้งโต๊ะบูชาไฉ่สิ่งเอี้ย โดยการหันหน้าไปทิศต่าง ๆ ที่เชื่อว่าไฉ่สิ่งเอี้ยจะเสด็จลงมา ซึ่งจะแตกต่างกันไปในแต่ละปี โดยเวลาที่จะทำการบูชา คือ 23.00–01.00 น. ของวันตรุษจีน โดยทำการบูชาที่ดาดฟ้าบ้านหรือหลังคาบ้าน หรือระเบียงบ้านชั้นสองหรือสาม หรือหน้าบ้านก็ได้ ซึ่งของที่ทำการบูชาใช้ของหวาน เช่น ผลไม้, อาหารเจ, บัวลอย, สาคู หรือของรับประทานต่าง ๆ ที่มีสีสันสดใส แต่ไม่ใช้ของคาวหรือเนื้อสัตว์ พร้อมกับนำสิ่งที่เกี่ยวข้องกับเงินทอง เช่น สมุดบัญชีธนาคาร, เช็ค หรือกระเป๋าเงิน มาตั้งวางไว้ด้วย เป็นต้น และเมื่อธูปที่ใช้บูชาใกล้มอดให้รีบนำเข้าบ้าน และปิดประตูหน้าต่างให้สนิท เพื่อให้ควันธูปที่เหลือนั้นตลบอบอวลอยู่ภายในบ้าน เชื่อว่าเป็นการอัญเชิญไฉ่สิ่งเอี้ยเข้ามาประทับในบ้าน

อ้างอิง
-------

1. ↑  กิเลน ประลองเชิง (2018-02-17). "ไฉ่ซิ้ง เทพแห่งทรัพย์สิน". *ไทยรัฐ*. สืบค้นเมื่อ 2018-02-20.
2. ↑  ไฉซิ้งเอี้ย จากสารานุกรมบริตานิกา (อังกฤษ)[*ลิงก์เสีย*]
3. 1 2  "คิดเช่น Gen D 15 02 61". *ฟ้าวันใหม่*. 2018-02-15. สืบค้นเมื่อ 2018-02-20.
4. ↑  "\*\*\*เคล็ดไหว้เทพเจ้าไฉ่ซิ่งเอี้ย\*\*\*". *ไทยรัฐ*.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ไฉ่สิ่งเอี้ย**
**บุศรา ศรีรุ่งเรือง** (ชื่อเล่น: กิ๊ฟ) เกิดเมื่อวันที่ 10 กันยายน พ.ศ. 2528 เป็นนักร้องแนวเพลงลูกทุ่ง เข้าสู่วงการด้วยการชนะเลิศการประกวดเวที มิสทีนไทยแลนด์ Miss Teen Thailand ปี 2001 พ.ศ. 2544 หลังจากนั้นได้เข้ามาเป็นนักร้องในสังกัดยู ทู เรคคอร์ด มีเพลงที่สร้างชื่อเสียงให้กับเธอเป็นอย่างมากคือเพลง "ขนแขนสแตนอัพ"

ด้านชีวิตส่วนตัว สมรสกับ นายปานเทพ กุลพนาภินันท์ (ชื่อเล่น: แบงค์) โดยจัดพิธีฉลองมงคลสมรสเมื่อวันที่ 11 มกราคม พ.ศ. 2557 ที่วีวิลล่า หัวหิน จังหวัดประจวบคีรีขันธ์
ปัจจุบันมีบุตร 2 คน เป็นชาย 1 คน และล่าสุดเพิ่งคลอดหญิง 1 คน

มีธุรกิจ ได้แก่ ร้านเพชร ร้านทำเล็บเจล และจำหน่ายผลิตภัณ์บำรุงผิวหน้า

ผลงาน
-----

### ผลงานเพลง

* อัลบั้ม "ดาวรุ่งลูกทุ่งป๊อป"
* อัลบั้ม "ขนแขนสแตนอัพ"
* อัลบั้ม "จากเพื่อนเลื่อนเป็นแฟน"
* อัลบั้ม "ไอแอมมึนตึ๊บ"
* อัลบั้ม "ช่อมาลี 4 ใบเถา" ร่วมกับ ลิซ่า ไปรพิศ, ดวงตา คงทอง, จิ้งหรีดขาว วงศ์เทวัญ ฯลฯ

### เพลงที่มีชื่อเสียง

* เพลง ขนแขนสแตนอัพ
* เพลง ไอแอมมึนตึ๊บ
* เพลง นักร้องอยากร้อง
* เพลง อกหักอีกแล้ว
* เพลง จากเพื่อนเลื่อนเป็นแฟน

แหล่งข้อมูลอื่น
---------------


| ก่อนหน้า |  | บุศรา ศรีรุ่งเรือง |  | ถัดไป |
| --- | --- | --- | --- | --- |
| **เยาวลักษณ์ ไตรสุรัตน์** |  | **มิสทีนไทยแลนด์** (2544) |  | **ฑิฆัมพร ฤทธิ์ธาอภินันท์** |
คาราอาเงะกีวตัง
**กีวตัง** (ญี่ปุ่น: 牛タン; โรมาจิ: *gyūtan*) เป็นอาหารญี่ปุ่นที่ทำมาจากลิ้นวัวย่าง คำว่ากีวตังเป็นการผสมระหว่างคำว่า *กิว* (ญี่ปุ่น: 牛; โรมาจิ: *gyū*) ในภาษาญี่ปุ่นที่แปลว่าวัว กับคำว่า *ทัง* (tongue) ในภาษาอังกฤษที่แปลว่าลิ้น เนื่องจากคำว่ากีวตังมีความหมายทางภาษาว่า "ลิ้นวัว" ดังนั้นในญี่ปุ่นจึงใช้คำนี้เรียกลิ้นวัวด้วยเช่นกัน การปรุงกีวตังเริ่มต้นจากเมืองเซ็นไดเมื่อ พ.ศ. 2491 ปกติแล้วในเซ็นไดจะรับประทานกับข้าวบาร์เลย์ ซุปหางวัว และผักดอง ในพื้นที่อื่น ๆ ในญี่ปุ่นมักจะมีกีวตังในร้านยากินิกุ เดิมทีกีวตังจะปรุงรสด้วยเกลือ ในร้านยากินิกุหลายร้านจึงเรียกกีวตังว่า ทังชิโอะ (ญี่ปุ่น: タン塩; โรมาจิ: *tanshio*; ทับศัพท์: lit. "tongue salt") ปัจจุบันบางร้านจะบริการกีวตังพร้อมกับซอสทาเระ

ประวัติ
-------

เมื่อ พ.ศ. 2491 ซาโนะ เคชิโร เจ้าของร้านยากิโตริในเซ็นไดได้เปิดร้านอาหารใหม่ที่บริการอาหารจากลิ้นวัว ร้านนี้มีชื่อว่า ทาซูเกะ (太助) และในปัจจุบันยังคงจัดว่าเป็นร้านกีวตังที่ดีที่สุดในเซ็นได ซาโนะเปิดร้านนี้เพื่อปรุงอาหารจากลิ้นและหางของวัวที่กองกำลังยึดครองญี่ปุ่นที่ประจำอยู่ในเซ็นได (หลังจากญี่ปุ่นพ่ายแพ้ในสงครามโลกครั้งที่สอง) เหลือทิ้งไว้ แรกเริ่มนั้นกีวตังจัดว่าเป็นอาหารที่ค่อนข้างแปลก แต่ก็ค่อย ๆ เป็นที่นิยมไปทั่วญี่ปุ่น ซึ่งส่วนหนึ่งก็เนื่องมาจากพนักงานเงินเดือนที่ถูกโยกย้ายจากเซ็นไดไปเมืองอื่น ๆ ได้กระจายชื่อเสียงของกีวตังไปยังเมืองเหล่านั้น

เมื่อ พ.ศ. 2534 ญี่ปุ่นได้ยกเลิกการจำกัดการนำเข้าเนื้อวัว ทำให้มีร้านกีวตังเปิดมากขึ้น ต่อมาเมื่อ พ.ศ. 2546 รัฐบาลญี่ปุ่นได้สั่งห้ามนำเข้าเนื้อวัวจากสหรัฐอเมริกาหลังจากพบโรควัวบ้า ซึ่งส่งผลกระทบอย่างรุนแรงต่อร้านกีวตังหลายร้าน ตัวอย่างเช่นร้อยละ 90 ของลิ้นวัวที่ใช้ในร้านกีวตังในเซ็นไดจะนำเข้ามาจากสหรัฐอเมริกา นอกจากนี้ คนที่ยึดมั่นกับเนื้อวัวอเมริกันบางคนอ้างว่า เนื้อวัวจากสหรัฐอเมริกามีปริมาณไขมันที่เหมาะต่อการปรุงกีวตัง และปฏิเสธที่จะใช้เนื้อวัวจากออสเตรเลีย และเนื่องจากลิ้ววัวอาจอุดมไปด้วยโปรตีนพรีออนที่เป็นสาเหตุของโรควัวบ้า สถานการณ์ของกีวตังในอนาคตจึงยังไม่แน่นอน

อ้างอิง
-------

* Sendai Gyūtan-yaki Map (ภาษาญี่ปุ่น)
บุษบกที่สนามบินสุวรรณภูมิ
บุษบกประดิษฐานพระพุทธรัตนปฏิมากร
**บุษบก** คืองานครุภัณฑ์ของไทยประเภทหนึ่ง นิยมสร้างทำขึ้นสำหรับประดิษฐานสิ่งที่ควรสักการะทางพุทธศาสนา เช่น พระพุทธรูป พระธาตุเจดีย์ หรือใช้เป็นบุษบกธรรมาสน์ สำหรับภิกษุใช้ขึ้นสวดในวันธรรมสวนะ หรือเป็นส่วนหนึ่งของอาคารพระราชวัง ใช้เป็นที่พระเจ้าแผ่นดิน หรือพระมหาอุปราชประทับว่าราชการ

ในงานเครื่องยอดบุษบกและมณฑป งานขนาดเล็กคือ บุษบก เป็นงานครุภัณฑ์ลักษณะเป็นเรือนโล่งทุกด้านไม่ทำฝาผนังกั้นและมีฐานสูง มีหลังคาซ้อนชั้นเป็นยอดแหลม มีบันแถลง (ส่วนที่คล้ายกระจัง) ประดับโดยรอบ ส่วนงานขนาดใหญ่ ได้แก่ พระมณฑป ตั้งบนฐานทึบ ไม่สูงมากเมื่อเทียบกับส่วนเรือน แต่หากมีมุขเรียกว่า ปราสาท ถ้าเข้าได้หลายคนเรียก มณฑป ถ้าเข้าได้คนเดียวเรียกว่า บุษบก

บุษบกในสมัยกรุงศรีอยุธยามีการใช้สอยเป็นบุษบกประดิษฐานที่สำคัญทางพุทธศาสนา เช่นพระพุทธรูป หรือบุษบกกิจการในสถาบันพระมหากษัตริย์ เช่น พระราชยาน ราชรถ เรือพระที่นั่ง พบบุษบกธรรมาสน์ มักทำเป็นเครื่องยอดขนาดย่อ เช่น ธรรมาสน์ วัดศาลาปูนวรวิหาร จังหวัดพระนครศรีอยุธยา, ธรรมาสน์วัดครุฑธาราม จังหวัดพระนครศรีอยุธยา

เครื่องยอดบุษบกในสมัยรัตนโกสินทร์มีรูปแบบสืบเนื่องจากอยุธยาตอนปลายแต่เคร่งครัดกว่า รูปแบบบุษบกในสมัยรัตนโกสินทร์ ได้แก่ บุษบกลอยตัว อาทิ พระที่นั่งราเชนทรยาน บุษบกประดิษฐานพระแก้วมรกต รูปแบบบุษบกท้ายเกริน อาทิ บุษบกมาลามหาจักรพรรดิพิมาน พระมหาพิชัยราชรถ

อ้างอิง
-------

1. ↑  โชติ กัลยาณมิตร. *พจนานุกรมสถาปัตยกรรมและศิลปเกี่ยวเนื่อง*. (กรุงเทพฯ: เมืองโบราณ, 2548). หน้า 294.
2. ↑  "บุษบก เรือนที่ประทับแห่งฐานันดรสูง". *ผู้จัดการออนไลน์*. 30 พฤษภาคม 2551. `{{cite web}}`: ตรวจสอบค่าวันที่ใน: `|date=` (help)
3. ↑  กรมพระยาดำรงราชานุภาพ. *สาสน์สมเด็จ เล่ม 18*. (พระนคร: โรงพิมพ์คุรุสภา, 2504) หน้า 213.
4. ↑  กรมศิลปากร, *เครื่องประกอบพระราชอิสริยยศ ราชยาน ราชรถ และพระเมรุมาศ*, หน้า 185.
**ยานิส วารูฟากิส** (กรีก: Γιάνης Βαρουφάκης; อังกฤษ: Yanis Varoufakis; เกิด 24 มีนาคม 2504) เป็นนักเศรษฐศาสตร์ชาวกรีก ดำรงตำแหน่งรัฐมนตรีว่าการกระทรวงการคลังแห่งประเทศกรีซในปี 2558 ในการเลือกตั้งทั่วไปเดือนมกราคม 2558 เขาได้รับเลือกตั้งเข้ารัฐสภากรีก เป็นตัวแทนพรรคซีรีซา และดำรงตำแหน่งในรัฐบาลใหม่อาเลกซิส ซีปรัสอีกสองวันถัดมา คือ วันที่ 27 มกราคม 2558 เขาเป็นนักเศรษฐศาสตร์การเมือง ศาสตราจารย์และผู้ประพันธ์ และมีสัญชาติกรีก-ออสเตรเลีย 

วารูฟากิสเป็นผู้เข้าร่วมการอภิปรายปัจจุบันเรื่องวิกฤตโลกและทวีปยุโรป ผู้ประพันธ์*เดอะโกลบอลมิโนทอร์* และตำราวิชาการหลายเล่มในวิชาเศรษฐศาสตร์และทฤษฎีเกม เป็นศาสตราจารย์ทฤษฎีเศรษฐศาสตร์ที่มหาวิทยาลัยเอเธนส์และที่ปรึกษาเอกชนให้บริษัทแวลฟ์

อ้างอิง
-------

1. ↑  "Curriculum Vitae of Yanis Varoufakis" (PDF). UOA Economics department. คลังข้อมูลเก่าเก็บจากแหล่งเดิม (PDF)เมื่อ 2015-02-25. สืบค้นเมื่อ 2015-04-29.
2. ↑  Prarthito Maity (January 27, 2015), *Valve Economist Yanis Varoufakis Appointed Finance Minister of Greece*, International Business Times
**ส้มมุด** (ชื่อวิทยาศาสตร์:  *Mangifera foetida*) เป็นพืชในสกุลเดียวกับมะม่วง เป็นผลไม้พื้นเมืองของภาคใต้ไทย อินโดนีเซีย มาเลเซีย พม่า สิงคโปร์ และเวียดนาม กระบี่เรียกว่า ส้มมุดหรือมะมุด นราธิวาสเรียกว่า มะม่วงป่าหรือมาแซอูแต เป็นไม้ยืนต้นขนาดใหญ่ ใบเดี่ยว สีเขียวเข้ม เรียบเป็นมัน ดอกเป็นดอกช่อ สีชมพูอมแดง หอมเย็น เปลือกต้นแตกเป็นสะเก็ดเปลือกนอกสีน้ำตาลคล้ำ เปลือกในสีน้ำตาลแดง ผลอ่อนสีเขียวเข้ม ผลสุกสีเหลืองแกมเขียว เมื่ออ่อน เนื้อสีขาวเช่นเดียวกับมะม่วง แต่เปรี้ยวกว่า เนื้อแน่น เหนียวกว่า สุกแล้วเนื้อสีเหลือง กลิ่นแรงมาก ทำให้เป็นผลไม้ที่ถูกห้ามนำขึ้นรถโดยสารหรือห้องประชุม 

ส้มมุดเป็นผลไม้กินสด เนื้อผลรับประทานได้ มีกลิ่นขี้ไต้ และนำมาปรุงรสเปรี้ยวในอาหาร เช่น น้ำพริก นำมากินเป็นผักแกล้ม นำมายำกับปลาใส่มะพร้าวคั่ว หรือใส่ในแกงส้ม แกงเหลือง ผลดิบใช้เป็นผักหรือดองโดยเฉพาะในกาลีมันตันตะวันออกนิยมนำไปใช้แทนมะขาม ในมาเลเซียใช้ทำน้ำพริกและนำไปดอง ชาวโอรังอัซลีในคาบสมุทรมลายูใช้น้ำยางในการสักผิวหนัง เพื่อให้รอยสักติดลึก ใบใช้เป็นยาลดไข้ เมล็ดใช้แก้โรคติดเชื้อราบางชนิด ผลดิบมียางซึ่งทำให้ระคายเคืองในปากและริมฝีปาก ผลสุกมียางเฉพาะที่เปลือก

  

ส้มมุดจากชวาตะวันตก อินโดนีเซีย

อ้างอิง
-------

1. ↑  World Conservation Monitoring Centre (1998). "*Mangifera foetida*". *IUCN Red List of Threatened Species*. **1998**: e.T31392A9625288. doi:10.2305/IUCN.UK.1998.RLTS.T31392A9625288.en. สืบค้นเมื่อ 16 November 2021.
2. ↑  180 ตำรับ ผักพื้นบ้านอาหารไทย. พิมพ์ครั้งที่ 2. กรุงเทพฯ: แสงแดด. 2551.

* นิดดา หงส์วิวัฒน์ และทวีทอง หงส์วิวัฒน์. ส้มมุด ใน ผลไม้ 111 ชนิด: คุณค่าอาหารและการกิน. กทม. แสงแดด. 2550. หน้า 233
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 292 – 293
* Our Tropical Garden. *Bachang (Mangifera foetida)*

 วิกิมีเดียคอมมอนส์มีสื่อเกี่ยวกับ Mangifera foetida

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q1446784
* Wikispecies: Mangifera foetida
* EPPO: MNGFO
* GBIF: 3190640
* GRIN: 23348
* iNaturalist: 348333
* IPNI: 69898-1
* IRMNG: 11427926
* ITIS: 506473
* IUCN: 31392
* NCBI: 171935
* PLANTS: MAFO5
* POWO: urn:lsid:ipni.org:names:69898-1
* Tropicos: 100393391

 |
บทความนี้เกี่ยวกับพรรคการเมืองในกัมพูชา สำหรับรัฐในอดีตของกัมพูชา ดูที่ กัมพูชาประชาธิปไตย

**พรรคกัมพูชาประชาธิปไตย** (Party of Democratic Kampuchea) เป็นพรรคการเมืองในประเทศกัมพูชาที่สืบเนื่องมาจากพรรคคอมมิวนิสต์ในกัมพูชากลุ่มที่นำโดยพล พต หรือเขมรแดงเมื่อเดือนธันวาคม พ.ศ. 2524 มีนโยบายเน้นสังคมนิยมประชาธิปไตย และนิยมคอมมิวนิสต์

ประวัติ
-------

การสลายตัวของพรรคคอมมิวนิสต์กัมพูชามาเป็นพรรคกัมพูชาประชาธิปไตย มีจุดประสงค์หลักเพื่อต่อต้านเวียดนาม มีกองทัพแห่งชาติกัมพูชาประชาธิปไตยเป็นกองกำลังติดอาวุธ โดยแนวร่วมประชาธิปไตยเพื่อสหภาพที่ยิ่งใหญ่แห่งกัมพูชาเป็นองค์กรหลักที่ควบคุม เลขาธิการทั่วไปของพรรคคือพล พต

ในช่วงเวลาที่ก่อตั้งพรรค เขมรแดงถูกผลักดันโดยรัฐบาลของพรรคปฏิวัติประชาชนกัมพูชาให้เข้ามายังบริเวณชายแดนไทย พรรคเริ่มร่วมมือกับกลุ่มต่อต้านเวียดนามอื่น ๆ และก่อตั้งแนวร่วมเขมรสามฝ่ายใน พ.ศ. 2525 ต่อมา พลพตได้ให้เขียว สัมพันขึ้นมาเป็นผู้นำพรรคใน พ.ศ. 2528 ส่วนตัวเขาเองไปอยู่เบื้องหลัง

ในช่วงที่มีการเตรียมจัดการเลือกตั้งทั่วไปในกัมพูชา พ.ศ. 2535 – 2536 พรรคกัมพูชาประชาธิปไตยได้จัดตั้งพรรคสามัคคีแห่งชาติกัมพูชา เพื่อเข้าร่วมในการเลือกตั้ง แต่ต่อมาเขมรแดงถูกคว่ำบาตรจึงไม่ได้เข้าร่วม 
พรรคกัมพูชาประชาธิปไตยถูกประกาศให้เป็นพรรคนอกกฎหมายเมื่อเดือนกรกฎาคม พ.ศ. 2537 แม้ว่าในขณะนั้น พรรคจะดำเนินการในชื่อพรรคสามัคคีแห่งชาติกัมพูชา พรรคได้ตอบโต้รัฐบาลกัมพูชาโดยประกาศตนเป็นรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา

อ้างอิง
-------

1. ↑  Glossary - Thai / Cambodia Border Refugee Camps Website
2. ↑  Alan John Day, Richard German, and John Campbell (Ed.). *Political Parties of the World*. 1996. New York: Stockton. p. 109.
3. ↑  Bogdan Szajkowski (Ed.). *Revolutionary and Dissident Movements of the World*. John Harper Publishing. 2004. p. 54.
4. ↑  Arthur S. Banks, Thomas C. Muller, William Overstreet, Sean M. Phelan, Hal Smith (Ed.). *Political Handbook of the World 1999*. 2000. p. 154.
5. ↑  CAMBODIA (Radhsphea Ney Preah Recheanachakr Kampuchea - National Assembly)
6. ↑  CPSR - document\_view
7. ↑  *The Europa World Year Book* Volume I. Europa Publications Limited. 1997. p. 775.
**ไมโครแรปเตอร์** (อังกฤษ: Microraptor; ศัพทมูลวิทยา: ภาษากรีก, μίκρος, mīkros: "เล็ก"; ภาษาละติน, raptor: "ผู้ที่คว้าที่หนึ่ง") เป็นไดโนเสาร์กินเนื้อขนาดเล็กสกุลหนึ่ง ในวงศ์โดรมีโอซอร์ (Dromaeosauridae) เช่นเดียวกับเวโลซีแรปเตอร์

ไมโครแรปเตอร์ มีรูปร่างคล้ายไดโนเสาร์ผสมนกมีขนปกคลุมลำตัวเหมือนนก ขนาดลำตัวเท่า ๆ กับนกพิราบ มีปีกทั้งหมด 4 ปีก (ขาหน้า 2 ปีก และขาหลัง 2 ปีก) มีขนหางที่เรียวยาว และเชื่อว่าดำรงชีวิตและหากินบนต้นไม้เป็นหลัก รวมถึงทำรังบนต้นไม้ และมีหลักฐานว่าจับนกในยุคก่อนประวัติศาสตร์กินเป็นอาหาร จากการพบซากในส่วนที่เป็นกระเพาะ

ไมโครแรปเตอร์ ไม่สามารถบินได้ แต่จะใช้ปีกและขนร่อนไปมาเหมือนสัตว์ในยุคปัจจุบันหลายชนิดเช่น กระรอกบิน หรือบ่าง นอกจากนี้แล้วยังเชื่อว่า เป็นไดโนเสาร์ที่ถือเป็นต้นแบบบรรพบุรุษของนกจำพวกแรก ที่ใช้ขนในการเป็นเครื่องดึงดูดทางเพศและเป็นเสมือนเครื่องประดับ เนื่องจากมีขนที่มีสีสันเลื่อมเป็นพรรณราย สีสันของขนเช่นนี้เกิดจากเซลล์ผลิตเม็ดสี ที่เรียกว่า เมลาโนโซมส์ โครงสร้างการเรียงตัวของเมลาโนโซมส์แต่ละแบบจะให้สีสันผิดแผกกันไป ด้วยกำลังขยายของกล้องจุลทรรศน์อิเล็กตรอน นักบรรพชีพวิทยาได้วิเคราะห์รูปร่างของเมลาโนโซมส์ในรอยประทับรูปขนนกที่ได้กลายเป็นฟอสซิลจากนั้นนำข้อมูลนี้ไปเปรียบเทียบกับนกในปัจจุบัน เพื่อคาดการณ์ถึงสีสันของไมโครแรปเตอร์ ซึ่งสีเลื่อมพรายจะเกิดขึ้นเมื่อเมลาโนโซมส์มีการเรียงตัวกันเป็นชั้น ๆ

ขนาดของไมโครแรปเตอร์เทียบกับมนุษย์
ไมโครแรปเตอร์ ถูกพบเป็นฟอสซิลในยุคครีเตเชียสตอนปลาย (ราว 130 ล้านปีก่อน) ที่มณฑลเหลียวหนิง ประเทศจีน

อ้างอิง
-------

1. ↑  "ไดโนเสาร์กินนก". *ไทยโพสต์*.[*ลิงก์เสีย*]
2. ↑  Chatterjee, S. and Templin, R.J. (2007). "Biplane wing planform and flight performance of the feathered dinosaur *Microraptor gui*." *Proceedings of the National Academy of Sciences*, **104**(5): 1576-1580.  เก็บถาวร 2008-10-13 ที่ เวย์แบ็กแมชชีน
3. ↑  "'ไมโครแร็พเตอร์' อวดขนมัดใจสาว". *ไทยโพสต์*.[*ลิงก์เสีย*]
4. ↑  Senter, P. Barsold, R. Britt, B.B. and Burnham, D.A. (2004). "Systematics and evolution of Dromaeosauridae (Dinosauria, Theropoda)." *Bulletin of the Gunma Museum of Natural History*, **8**: 1-20.

คอมมอนส์ มีภาพและสื่อเกี่ยวกับ:  
***Microraptor***

แหล่งข้อมูลอื่น
---------------

* สารคดีไมโครแรปเตอร์จากบีบีซี

 ข้อมูลที่เกี่ยวข้องกับ Microraptor ที่วิกิสปีชีส์
ประวัติ
-------

**หลวงปู่ผินะ ปิยธโร** ท่านเกิดเมื่อวันที่ 1 มีนาคม พ.ศ. 2456 ณ บ้านหัวลำโพง อ.ทัพทัน จ.อุทัยธานี ในช่วงวัยเด็กท่านมีโรคประจำตัวที่รักษาไม่หาย หลังจากการร้องให้ทุกครั้ง ท่านมักจะชักจนหน้าเขียว และมารดาได้พาไปหาหมอรักษาโรค หลวงพ่อสิน ได้บอกถึงรางว่า ชื่อ ทวายนั้นเป็นความหมายที่เป็นกาลกิณี จึงได้เปลี่ยนชื่อมาเป็น ผินะ แปลว่า หันหน้า, หันหลัง, เปลี่ยนทิศทาง, ไม่แยแส, หรือเลิกคบกัน นับแต่นั้นอาการดังกล่าวได้ทุเลาลง จากนั้นหลังจากโยมบิดาได้เสียชีวิตลง ท่านจึงได้บรรพชาเป็นสามเณร และเมื่ออายุครบบวชท่านจึงได้อุปสมบทเป็นพระภิกษุเมื่อปี พ.ศ. 2481 ณ วัดหนองเต่า โดยมีพระครูอุดมคุณาภรณ์ เจ้าคณะอำเภอทัพทัน เป็นพระอุปัชฌาย์ และพระมหาอำนวย เป็นพระกรรมวาจาจารย์ ในระหว่างเป็นพระภิกษุ ท่านได้ขออนุญาตเจ้าอาวาสออกธุดงค์ไปจำพรรษาที่ วัดเกาะเทพเทโพ  หลังจากอุปสมบทแล้วเพียง 20 วัน ท่านจึงขอสึกออกมา เพราะยังกลัวศพอยู่ อยู่มาได้เพียง 11 วัน โยมมารดาก็ถึงแก่กรรมลงอีก ต่อมาก็เจาะจงมาที่พระภิกษุผินะ จูงศพให้ได้ เพราะเป็นโรคฝีในท้อง สับปเหร่อก็ผ่าท้องให้ดู ท่านก็ฉันอาหารไม่ได้ถึง 3 - 4 วัน และมีอาการนอนไม่ค่อยหลับ จึงขอเจ้าอาวาสไปพักที่อื่นสัก 5 วัน แล้วจะกลบมาลาสิกขาบท  หลวงพ่อคำก็ได้สอบถามท่านและพระภิกษุอีก 1 รูป เป็นคนกลัวผี ก็สั่งสอนว่า สังขารของคนื่อนนั้นมันก็เหมือนกับของเรา จะรังเกียจไปทำไม ต่อมาท่านได้อยู่กับหลวงพ่อคำที่วัดเกาะเทพเทโพ อยู่ในหนึ่งเดือนเต็ม ๆ ก็เลิกกลัวผี เกิดมานะว่าท่านจะบวชตลอดชีวิต ต่อมาท่านึงได้เดินทางแสวงธรรมหาพระคณาจารย์เพื่อเรียนศึกษาวิปัสสนากรรมฐาน โดยมุ่งหน้าไปที่ วัดถ้ำตะโก แต่ก็ต้องผิดหวังเพราะ หลวงพ่อท่านได้มรณภาพไปก่อนหน้านั้นแล้ว ด้วยใจที่มานะ ท่านจึงได้อยู่จำพรรษาอยู่ที่ วัดถ้ำตะโก 2 พรรษา (พ.ศ. 2482 - 2484 หลังจากนั้น ท่านได้จาริกธุดงค์ไปฝากตัวเป็นลูกศิษย์กับ หลวงปู่มั่น ภูริทัตโต ได้อบรมบ่งนิสัยในการรักสันโดษ ออกธุดงค์มาเรื่อย ๆ ก็มาถึงที่ตำบลบ้านสนมลาว อันเป็นบ้านเก่าแก่ที่สร้างขึ้นมาตั้งแต่สมัยอยุธยาเป็นราชธานี (3 เมษายน พ.ศ. 1893 - 7 เมษายน พ.ศ. 2310)  หลวงพ่อท่านเริ่มอาพาธและถึงแก่มรณภาพเมื่อวันที่ 15 ตุลาคม พ.ศ. 2545  ก่อนหน้านี้หลวงพ่อผินะได้ทำหนังสือเขียนสั่งไว้ มีใจความว่า "เมื่อฉันละสังขาร ขอให้ปฏิบัติตามนี้ คือ ห้ามฉีดยาศพโดยเด็ดขาด ให้เก็บศพไว้ในสภาพนั่งขัดสมาธิ ให้บรรจุศพไว้ในที่เตรียมไว้ ณ สุสานผินะ ไม่ต้องมีการสวดศพ ไม่ต้องบอกคนมาก ห้ามเผาศพโดยเด็ดขาด" สั่ง ณ วันที่ 4 ตุลาคม 2545 ลงชื่อ พระผินะ ปิยธโร พระอาจารย์ใหญ่ประธานคณะปฏิบัติธรรม วัดสนมลาววิหาร ด้วยเกิดเหตุปรากฏการณ์ความมหัศจรรย์ ภายหลังการมรณภาพลงอย่างสงบของ "หลวงพ่อผินะ ปิยธโร" สิริอายุ 89 ปี เจ้าอาวาสวัดสนมลาว ร่างหลวงพ่อผินะนั่งหมดลมหายใจในท่านั่งขัดสมาธิอย่างสงบ เหตุที่ไม่ปกติเพราะท่านมรณภาพเวลาประมาณ 05.14 น. แต่เวลาล่วงเลยกว่า 12 ชั่วโมงแล้วร่างกายเนื้อตัวท่านยังอ่อนนิ่ม ไม่คล้ายดังคนที่หมดลมหายใจแต่อย่างใด

อ้างอิง
-------


1. ↑   หลวงพ่อผินะ ลานธรรมจักร
2. ↑   เข้าสู่ร่มกาสาวพักตร์
3. ↑  "ชีวประวัติและวัตถุมงคลของหลวงพ่อผินะ ปิยธโร". คลังข้อมูลเก่าเก็บจากแหล่งเดิมเมื่อ 2011-10-25. สืบค้นเมื่อ 2011-10-15.
4. ↑   หลวงพ่อผินะ ปิยธโร
5. ↑   เหตุการณ์มหัสจรรย์หลังการมรณภาพของหลวงพ่อผินะ อดีตเจ้าอาวาสวัดสนมลาว

แหล่งอ้างอิงเพิ่มเติม
---------------------

* คำสอนหลวงพ่อผินะ[*ลิงก์เสีย*]
* เกจิจารย์ที่สังขารไม่เน่า เก็บถาวร 2011-10-26 ที่ เวย์แบ็กแมชชีน
**เมกาอีสปอร์ตส์** (**MEGA Esports**) เป็นทีมอีสปอร์ตส์ที่ตั้งในกรุงเทพมหานคร, ประเทศไทย ก่อตั้งขึ้นในปี 2012 โดยมีทีมเกมต่างๆ ทั้ง ลีกออฟเลเจนด์,อารีนาออฟเวเลอร์,โอเวอร์วอตช์,โดตา 2 เป็นต้น

ประวัติทีมลีกออฟเลเจนต์
-----------------------

เมกาอีสปอร์ตส์ ได้เข้าเป็นขึ้นเมื่อวันที่ 24 ธันวาคม ค.ศ.2017 หลังการได้สิทธิ์เป็นเจ้าของกิจการใหม่ของทีมแบงค็อก ไททันส์ โดยคุณ Arnold Tandra หรือ **AhNodT** CTO ของทีม โดยได้เข้าร่วมการแข่งขันแรกในนามเมกาอีสปอร์ตส์คือการแข่งขันไทยแลนด์โปรลีค สปริง 2018 
โดยในการแข่งขันนั้นทีมเมกาอีสปอร์ตส์ จบในอันดับที่ 2 ในการแข่งขัน โดยในนัดชิงชนะเลิศพ่ายให้กับ Ascension Gaming ไป 0-3 เกม  
 ต่อมาได้เข้าคัดเลือกการแข่งขัน SEA Tour 2018 Summer หรือ GCM ที่กรุงมะนิลา ประเทศฟิลิปปินส์ โดยทีมเมกาอีสปอร์ตส์จบอันดับที่ 2 ในการแข่งขันรอบคัดเลือก ทำให้ได้สิทธิ์เข้าร่วมการแข่งขัน SEA Tour 2018 Summer ที่ประเทศฟิลิปปินส์  
 หลังจากผ่านการคัดเลือกจึงเข้าแข่งขันที่ประเทศฟิลิปปินส์ในช่วง 1-13 กุมภาพันธ์ 2018 โดยอยู่ในกลุ่ม B ร่วมกับ Kuala Lumpur Hunters,ArkAngel,Bigetron และจบการเป็นที่ 1 ของกลุ่มได้ด้วยการชนะรอบ Tie-Break ต่อทีม Kuala Lumpur Hunters เข้ารอบไปเจอกับทีม Resurgence 3-1 เกม และเข้าไปเจอกับคู่ปรับเก่าอย่าง Ascension Gaming จากชาติเดียวกัน และพ่ายไป 0-3 เกม  
 หลังจากนั้นจึงเข้าร่วมการแข่งขัน Lenovo Legion of Champions Series III หลังผ่านการคัดเลือกมาได้โดยอยู่กลุ่ม B แต่ทำผลงานไม่ดีนักจบอันดับที่ 3 ต้องลงไปเล่นสายล่าง แต่ก็สามารถตะลุยฝ่าฟันได้แต่จบในอันดับที่ 3 ด้วยการพ่ายให้กับเพื่อนร่วมกลุ่มอย่าง Team Diamond ด้วยสกอร์ 1-0 เกม

อ้างอิง
-------

1. ↑

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2019-07-22 ที่ เวย์แบ็กแมชชีน